Ferie

Ferie er flere fridager etter hverandre. Ordet brukes også om ferieopphold eller feriereise.

 Etymologi 
Ordet ferie kommer opprinnelig fra det latinske flertallsordet feriae som var religiøse festdager da en ikke drev handel og forretninger. Ordet betegnet seinere en periode da undervisning og rettsmøter opphørte. Ferie kom som et fremmedord i norsk på slutten av 1800-tallet.

 Ferie i arbeidslivet 

 I Norge 
I Norge er ferie for lønnsmottakere regulert av ferieloven. Ferieloven sikrer alle arbeidstagere 25 virkedager ferie hvert år. Med virkedager menes alle dager unntatt søndager og lovfestede helligdager; 25 feriedager tilsvarer derfor fire uker pluss én dag (den såkalte Grodagen) hvert kalenderår.

Tariffoppgjøret i 2000/2001 ga mange grupper en femte ferieuke, men denne ekstra ferien er ikke en del av ferieloven, og det er et lokalt spørsmål ved hver enkelt arbeidsplass om de ansatte har en ekstra uke fri.

Arbeidstakere som fyller 60 år i ferieåret får en ekstra ferieuke, til sammen minimum 30 dager ferie.

Feriepenger skal beregnes med 10,2 % av arbeidsvederlag som er utbetalt i året før ferien tas, uansett varighet av arbeidsforholdet. For arbeidstakere over 60 år er utgjør feriepengene 12,5 %.

 Arbeid og ferie for Norges ledelse 
Den politiske ledelsen er ikke ansett som arbeidstakere, og er dermed ikke omfattet av ferieloven.

Politisk ledelse har ikke lovfestet rett til ferie. Men avhengig av det politiske arbeidet, tar de som regel ferie det antall dager som til enhver tid gjelder for statstilsatte. For tida er det 25 dager (5 uker).

Alle statsrådene har en fast stedfortreder i regjeringen.

Regjeringsmedlemmene har i utgangspunktet ingen fast arbeidstid, men har i noen tilfeller fått avspasere arbeidstid utover normal arbeidsdag som ferie.

Politisk ledelse er ikke ansatt i ordinær forstand, avhengig av den politiske situasjonen må en politiker være forberedt på å måtte gå på dagen.

 Andre land 
Oversikten under viser minimum lovfestet ferietid i forskjellige land og bygger delvis på en oversikt utarbeidet av konsulentfirmaet Mercer i 2007.Her får du mest ferie artikkel i Aftenposten 19-06. 2007  Lønnsmottakere i Finland har lengst ferie med 30 dager betalt ferie og opp til 14 lønnede høytidsdager i året. Også i Frankrike og De forente arabiske emirater er 30 dager minimum. Minst ferie er det ifølge Mercer på Filippinene, der arbeidstagere har krav på bare fem dagers ferie i løpet av året.

LandMinimum feriedager med lønnHøytidsdager med lønnTotaltKommentarArgentina14-3514 kalenderdager for arbeidstakere med 0-5 års ansiennitet, 21 kalenderdager fra 5-10 år, 28 kalenderdager fra 10-20 år og 35 kalenderdager fra 20 år.Australia2011 (gjennomsnitt)31Fra 27. mars 2006 er det 20 dager (4 uker) ferie hvorav 2 uker kan «selges» til arbeidsgiveren. I tillegg er også eldre arbeidtakeres Long service leave lønnet.Bahamas14-2114 dager etter 1 års ansettelse, 21 dager etter 5 års ansettelseBelgia201030Brasil3030 sammenhengende dager, hvorav 10 kan «selges» tilbake til arbeidsgiverenBulgariamin. 20 arbeidsdagerCanada1010 (gjennomsnitt)2010 arbeidsdager, bestemt av lover på provinsnivåChile15 virkedagerColombia14 dagerCosta Rica14 dager2 uker etter 1 års ansettelseDanmark2510356 uker, hvorav 5 dager kan bli «solgt» tilbake til arbeidsgiveren (‘’omsorgsdage’’)EU4 ukerMer i enkelte landEcuador14 dagerFilippinene51419Finland301444De forente arabiske emirater30939Frankrike3010405 ukerAmerikanske og franske feriebestemmelser (på engelsk)  pluss 2 uker med RTT (‘’Reduction du Temps de Travail’’, «reduksjon av arbeidstid») avhengig av arbeidsavtalen)Hellas25123720 arbeidsdager eller mer avhengig av år i firmaetHongkong7 dagerIrland20 dagerPluss 9 offentlige høytidsdagerIsrael14 dagerItalia20113120-30 dager pluss 11 offentlige høytidsdagerJapan1818 dager betalt fri (inkludert sykefravær). Offisielt 5 uker (som en reaksjon på karoshi-problemet, utbrenthet, i japansk arbeidsliv)KinaIkke påkrevdKroatia18 virkedagerLatvia4 ukerMexico7 dagerNederland20 8284 ukerNew Zealand4 ukerFra 1. april 2007Norge25113625 virkedager (inkludert lørdager)Paraguay14 dagerPeru14 dagerPolen26103620 arbeidsdager, 26 arbeidsdager etter 10 års ansettelsePortugal22 arbeidsdagerOpptil 25 dager hvis det ikke har vært fravær året førPuerto Rico15 dagerRomaniamin. 20 virkedagerSaudi-Arabia15 dagerSingapore7 dagerSør-Afrika21 sammenhengende dagerSpania221436Storbritannia20 82820 kalenderdager pluss 8 «bank holidays» (britiske og irske helligdager, opprinnelig da bankene holdt stengt)Sverige25113625-32 virkedager avhengig av alderSveits28 kalenderdager28 kalenderdager = 20 virkedagerSør-Korea10 virkedagerTaiwan7 dagerTsjekkia4 ukerTyrkia12 virkedagerTyskland2410344 uker, det vil si 24 arbeidsdager medregnet lørdag (selv om arbeidsuka er fra mandag t.o.m. fredag) pluss 9 til 13 høytidsdagerTunisia30 virkedagerUkraina24 kalenderdagerUngarn20 arbeidsdagerUruguay14 dagerUSA1010Det finnes ingen føderal lov som pålegger arbeidsgivere å tilby verken lønnet eller ulønnet ferie. 7-12 dager er imidlertid vanlig for de fleste arbeidstakere, for eksempel 10 virkedager med 8 national holidays. Ansatte i det amerikanske forsvaret opparbeider 2,5 dager hver måned, til sammen 30 feriedager i året, ikke medregnet national holidaysVenezuela15 dager15 dager med lønnVietnam14822Østerrike251338For eldre arbeidstakere er det 42 dager lønnet ferie i året.

 Se også 
 Camping
 Fellesferie
 Ferieloven – feriepenger – feriefondet
 Feriekoloni
 Folkeferie
 Fritid
 Helligdag – høytidsdag
 Husmorferie
 Offentlig fridag
 Prikkedag
 Skoleferie
 Sommerferie
 Turisme

 Referanser 

 Litteratur 
 Arbeid og ferie for Norges ledelse: Håndbok for politisk ledelse, Statsministerens kontor.

 Eksterne lenker 
 Oppslagsordet «ferie» i Ordsprog over det danske sprog 1700–1950 (på dansk)
 Oppslagsordet «Ferie» i det venstreorienterte Paxlexikon fra 1976–1983
 Arbeidstilsynet om ferie